**Viasat Hockey Finland HD -kanava tuo NHL:n ja KHL:n teräväpiirtona suomalaisille**

**Viasat Hockey Finland –jääkiekkokanava on aloittanut teräväpiirtolähetykset Elisan kaapeli-tv ja IPTV-verkossa sekä DNA:n kaapeli- ja antenniverkossa. Jo aiemmin Viasat Hockey Finlandin suorat lähetykset ovat olleet katsottavissa teräväpiirtona Viaplay –palvelun kautta.**

Suomalaisten oman jääkiekkokanavan Viasat Hockey Finlandin HD-lähetykset ovat laajentuneet tammikuun 9. päivä alkaen myös Elisan ja DNA:n jakeluun. Tammikuun aikana kanavan HD-versio avautuu Soneran kaapeli- ja IPTV –jakeluun. Muut suomalaiset jakeluoperaattorit tuovat HD-kanavan tarjontaansa kevään aikana. Kaikki Viasat Hockey Finland HD:n lähetykset ovat edelleen katsottavissa Viaplay –palvelun kautta (www.viaplay.fi).

**Viasat Hockey Finland HD -kanava löytyy kaapeli-, IPTV- ja antenniverkossa seuraavilta kanavapaikoilta:**

Elisa Viihde: 735/739  
Elisa Kaapeli-tv: 259

DNA antenniverkko: 121

Katseluun tarvitaan Antenna Ready HD –vastaanotin ja DNA:n antenniverkon lähetinasemaan suunnattu HD- eli VHF-antenni

DNA kaapeliverkko: 464

**Viasat Hockey Finland saatavilla nyt myös Digitan antenniverkossa**

Viasat Hockey Finland -kanava on nykyisin saatavilla normaalilaatuisena myös perinteisessä Digitan antenniverkossa D-kanavanipun peittoalueella. Kanava löytyy kanavapaikalta 66 ja kanavan maksutelevisiotilauksia myy DNA. Kanavan katsomiseksi antenniverkossa tarvitaan Antenna Ready HD –vastaanotin. DNA:n asiakkaat saavat kanavan myös mobiililaitteisiin DNA Welho MatkaTV:n kautta.

**Viasat Hockey Finland HD ja SD -versiot katsottavissa ilmaiseksi 9.1.-12.1.**

Viasat Hockey Finland on katsottavissa Suomessa ilman maksutelevisiotilausta koko viikonlopun 9.1. – 12.1. ajan. Lisätietoja viikonlopun ohjelmistosta ja kaikki eri operaattoreiden kanavapaikat sekä HD- että SD-jakelusta löytyvät osoitteesta [www.viasathockey.fi/superweekend](http://www.viasathockey.fi/superweekend).

**Lisätietoja:**

**Johannes Leppänen, toimitusjohtaja, Viasat Finland**

Sähköposti: johannes.leppanen@viasat.fi

**Modern Times Group (MTG) ja Viasat Finland Oy**

*Oy Viasat Finland Ab on osa kansainvälistä, neljässä maanosassa toimivaa Modern Times Group (MTG) mediakonsernia, johon kuuluu maksu- ja ilmaistelevisioita, radioita ja tuotantoyhtiöitä. MTG:n Viasat Broadcastingiin kuuluu ilmais- ja maksutelevisiokanavia, jotka ovat saatavilla Viasatin oman satelliitin kautta, televisiolähetysverkoissa (kaapeli, satelliitti ja IPTV) ja Internetissä. MTG on Venäjän suurimman itsenäisentelevisioyhtiö CTC Median pääomistaja. Modern Times Group on kasvuyritys ja se on listattu Tukholman Nasdaq OMX -pörssissä.*

*Suomessa Viasat lähettää kanavapakettejaan oman satelliitin kautta sekä kaapeli- ja laajakaista-tv- ja antenni tv -lähetyksinä. Suomessa Viasat aloitti lähetykset vuonna 1996. Lisätietoja www.viasat.fi*

**Viaplay**

*Viaplay on Pohjoismaiden johtava televisio-ohjelmien, elokuvien ja urheilun suoratoistopalvelu. Viaplay tarjoaa uusimmat tv-sarjat, tuhansia suosittuja elokuvia ja lisäksi huippu-urheilua suorina lähetyksinä. Viaplay on saatavilla Internetiin yhdistettävien laitteiden, kuten tietokoneiden, älypuhelimien, tablettien, Smart TV-televisioiden, Viasatin digiboksien sekä Xbox 360- ja Playstation 3 ja Playstation 4 -pelikonsolien kautta. Lue lisää osoitteessa* [*www.viaplay.fi*](http://www.viaplay.fi)

*Viaplay AB on osa kansainvälistä, neljässä maanosassa toimivaa Modern Times Group (MTG) -mediakonsernia, johon kuuluu ilmais- ja maksutelevisioita, radioita ja tuotantoyhtiöitä. MTG:n Viasat Broadcastingiin kuuluu ilmais- ja maksutelevisiokanavia, jotka ovat saatavilla Viasatin oman satelliitin kautta ja kolmannen osapuolen verkossa ja se jakelee televisio-ohjelmia jopa Internetissä. MTG on myös Venäjän suurimman itsenäisen televisioyhtiön CTC Median pääomistaja. Lisätietoja on osoitteessa www.mtg.se.*